เรื่องร้องเรียน: การเข้ารับบริการย้ายทะเบียนบ้านกับพนักงานปกครองฯ ที่สำนักงานเขตบางรัก โดยผู้เข้ารับบริการไม่มีประสบการณ์หรือไม่เคยกระทำธุรกรรมด้วยเอกสารดังกล่าวมาก่อน พบว่าการให้บริการของพนักงานปกครองท่านดังกล่าวไม่มีใจบริการในการให้ข้อมูลที่ดี โดยบอกขั้นตอนวิธีการโดยคร่าว ไม่อธิบายอย่างชัดเจน ทำให้ผู้รับบริการเกิดความสับสน ทั้งนี้ใช้น้ำเสียงไม่เป็นมิตรแสดงพฤติกรรมถึงความรำคาญกับผู้รับบริการอีกด้วย
การดำเนินการของเจ้าหน้าที่: จากการตรวจสอบข้อเท็จจริงพบว่า เจ้าหน้าที่ใช้น้ำเสียงที่ไม่สุภาพจริง ฝ่ายทะเบียนขออภัยกับสิ่งที่เกิดขึ้น ที่ทำให้ผู้ร้องไม่พอใจ ขณะนี้ได้มีการรายงานให้ผู้บังคับบัญชาทราบในสิ่งที่เกิดขึ้นแล้ว และได้มีการกำชับเจ้าหน้าที่ทุกท่าน ให้บริการด้วยจิตใจรักในงานบริการ ใช้น้ำเสียงที่สุภาพอ่อนโยน นุ่มนวล มากขึ้น ทั้งนี้ รายการย้ายดังกล่าว เจ้าหน้าที่ที่เกี่ยวข้องได้ดำเนินการให้ผู้ร้องเรียบร้อยแล้วค่ะ ขออภัยในความไม่สะดวกค่ะ
ความเห็นของผู้แจ้ง: ขอบพระคุณสำหรับการใส่ใจในการแก้ปัญหาในการให้บริการค่ะ/เสนอแนะให้คุณอนิรุธ ม่วงมูล ขณะปฏิบัติหน้าที่ให้ถอดหูฟัง เพื่อเป็นการลดความสับสนในการฟังเสียงจากทั้ง 2 ทางและสร้า่งบุคลิกภาพที่ดี ทั้งนี้การจัดทำคู่มือการให้ข้อมูลที่ถูกต้อง/ชัดเจน สื่อสารให้ผู้รับบริการเข้าใจในขั้นตอนจะช่วยให้ลดความเหนื่อยล้าในการชี้แจงข้อมูลได้อีกทางค่ะ
พื้นที่: แขวงสี่พระยา เขตบางรัก กรุงเทพมหานคร